b'\n_START_ARTICLE_\nJu\xc5\xbena Danska\n_START_PARAGRAPH_\nJu\xc5\xbena Danska (Syddanmark) je danska regija. Obuhva\xc4\x87a ju\xc5\xbeni dio poluotoka Jutlanda i otok Fyn. Pokrajina je nastala 2007. spajanjem okruga Ju\xc5\xbeni Jutland, Ribe i Fyn te ju\xc5\xbenog dijela okruga Vejle. Ju\xc5\xbeni Jutland se je tako\xc4\x91er nazivao Sjeverni Schleswig te ima zna\xc4\x8dajnu njema\xc4\x8dku manjinu (povezana s njema\xc4\x8dkom pokrajinom Schleswig-Holstein). Reljef je nizinski. Fyn (njem. F\xc3\xbcnen) je tre\xc4\x87i danski otok po veli\xc4\x8dini (nakon Zelanda i Vendsyssel-Thya) i s danskim kopnom je povezan mostom preko tjesnaca Mali Belt, a sa Zelandom velikim mostom preko Velikog Belta. Na njemu je ro\xc4\x91en Hans Christian Andersen. Osim Fyna regija obuhva\xc4\x87a manje otoke Langeland i \xc3\x86r\xc3\xb8. Isto\xc4\x8dno od Jutlanda je otok R\xc3\xb8m\xc3\xb8 koji je dio Sjevernofrizijskih otoka. Glavni grad regije je Vejle, a najve\xc4\x87i gradovi su Odense, Esbjerg i Kolding.'